# Anguilla

### De Viquipèdia

Anguilla

(Bandera) | (Escut)

Lema nacional: Each Endeavouring, All Achieving
Idioma oficial | Anglès
Estatus polític | Territori Britànic d'Ultramar
Capital | The Valley
Governador | Alan Huckle
Ministre en Cap | Osbourne Fleming
Superfície - Total - % agua | 91 km² Menyspreable
Població - Total (2002) - Densitat de població | 12.800 140 hab./km²
Moneda | Dòlar del Carib Oriental
Fus horari | UTC -4
Himne nacional | God Bless Anguilla
Domini Internet | .ai
Còdi telefònic | 1-264
Membre de: | CARICOM

Anguilla és una colònia britànica situada en el mar Carib, en concret a l'extrem nord de les illes de Sotavent a les Antilles; comprèn l'illa d'Anguilla i alguns illots propers. Posseeix fronteres marítimes amb l'illa de San Martín, que forma part de les illes Guadalupe al sud-est. A l'oest es troben les Illes Verges Britàniques.

El Comitè de Descolonització de les Nacions Unides inclou Anguilla en la llista de territoris no autònoms.

## [edita] Història

Anguilla fou colonitzada per britànics provinents de Saint Christopher i Nevis al 1650. Fou administrada pel Regne Unit fins el 1825, quan l'illa fou cedida en administració a Saint Christopher i Nevis, contra el desig dels habitants d'Anguilla. Des de llavors, en diverses ocasions Anguilla va mirar de separar-se'n.

L'11 de juliol de 1967 es celebrà un referèndum sobre l'autonomia guanyat pels separatistes (1813 vots contra 5) proclamant-se el 17 de juny, de forma unilateral, la seva independència. Des del 19 de març fins el 15 de setembre de 1969 les tropes britàniques ocuparen la colònia, després d'una revolta popular sorgida en no concedir l'autonomia aprovada en el referèndum. Finalment, el 1971, i en virtut de l'Anguilla bill l'illa quedà administrada per un comissari britànic i un Consell de l'Illa. Va obtenir la condició de dependència britànica el 1976 amb autonomia administrativa, mercès al líder del Consell de l'Illa Ronald Webster, i es consolidà el 1980 separant-se formalment de l'estat associat amb Saint Christopher i Nevis.

El 1992 és admesa com a membre associat a la Comunitat del Carib (CARICOM). El 1995, l'huracà Lluís va causar grans estralls a l'arxipèlag, sobretot al sector agrícola.

## [edita] Política

Anguilla està sota l'Ordre Constitucional de l'1 d'abril de 1982, esmenada el 1990.

El Cap d'Estat és la Reina Elisabet II d'Anglaterra, representada pel Governador Alan Huckle, que és designat per la Reina. El Cap de Govern és el Ministre Cap Osbourne Fleming, que és designat pel Governador dins del bloc majoritari de l'Assemblea, que ha de formar un Consell Executiu aprovat per dita cambra.

L'Assemblea és unicameral amb 11 escons; set elegits per vot popular, dos membres d'ofici i dos designats pel Governador; per un terme de cinc anys. Existeix una Gran Cort (amb un jutge enviat de la Cort Suprema del Carib Oriental).

## [edita] Subdivisió administrativa

No en posseix de cap de pròpia, tot i que les diferents illes són la divisió més representativa:

- Anguilla
- Anguillita Island
- Isla Dog
- Little Scrub Island
- Prickly Pear Cays
- Sandy Island
- Isla Scrub
- Seal Island
- Isla Sombrero

## [edita] Geografia

Mapa d'Anguilla

Coordenades geogràfiques: Latitud 18º 15' Nord i Longitud 63º 10' Oest. Anguilla pertany al conjunt de les illes Leeward i està formada per un grup d'illes planes i de baixa altitud entre les quals l'anomenada precisament Anguilla, és la més gran i única habitada
La superfície total és de 102 km2 amb una població l'any 2005 de 13.254 habitants. La capital, The Valley compta amb uns 1.200 habitants.

El terreny és en general, rocallós i de poca alçada. No hi ha rius, tan sols algunes petites llacunes a l'illa d'Anguilla.

El clima és subtropical, atemperat pels vents del nord, amb una temperatura promig de 27 ºC i 1.400 litres de pluja anual.

## [edita] Economia

Anguilla poseeix pocs recursos naturals, i l'economia depen força del turisme, banca estrangera, pesca de la llagosta i les divises remeses pels emigrants. L'economia, especialment el turisme, va patir una greu davallada el 1995, a causa de l'huracà Lluís, però es recuperà el 1996.

Com a consequència del turisme de luxe, el sector de la construcció ha fet crèixer notablement l'economia.

La banca estrangera està establerta, però és molt petita, tot i que a l'alça.

Els principals productes exportats són la sal, peix, llagostes, ramaderia, tabac i rom. La moneda és el Dòlar del Carib Oriental.

## [edita] Demografia

Tota la població es concentra en l'illa principal d'Anguilla.

La majoria de la població profesa el protestantisme (amb majories anglicana i metodista, i minories adventista i baptista). També existeix una minoria catòlica.

Ètnicament la majoria de la població és d'ascendència africana, amb minories mulata i blanca.

## [edita] Cultura

Festes al 2005
Data | Nom en català | Nom local | Notes
--- | --- | --- | ---
1 de gener | Any Nou | New Year's Day | Tots els anys
25 de març | Divendres Sant | Good Friday | Catòlics i protestants
28 de març | Dilluns de Pasqua | Easter Monday | Catòlics i protestants
1 de maig | Dia del Treball | Labour Day | Tots els anys
5 de maig | Ascensió | Ascensió | Católics i protestants
16 de maig | Segon dilluns de Pasqua | Whit Monday | Catòlics i protestants
30 de maig | Dia d'Anguilla | Anguilla Day | Tots els anys
13 de juny | Aniversari de la Reina | Queen's Birthday | Tots els segons dissabtes de juny
1 d'agost | Fira d'Estiu | Summer Bank Holiday | Tots els anys
4 d'agost | Dijous d'agost | August Thursday | Tots els anys
5 d'agost | Dia de la Constitució | Constitution Day | Tots els anys
19 de desembre | Dia de la Separació | Separation Day | Tots els anys
26 de desembre | Boxing Day | Boxing Day | Tots els anys
27 de desembre | Boxing Day | Boxing Day | Tots els anys

| A Wikimedia Commons hi ha contingut multimèdia relatiu a: Anguilla

Regne Unit de la Gran Bretanya i Irlanda del Nord |
Anglaterra | Escòcia | Gal·les | Irlanda del Nord
Dependències de la Corona: Guernsey| Jersey | illa de Man
Territoris d'ultramar: Anguilla | Bermudes | illes Caiman | illes Falkland | illes Geòrgia del Sud i Sandwich del Sud | Gibraltar | Montserrat | illes Pitcairn | Saint Helena | Territori Britànic de l'Oceà Índic | illes Turks i Caicos | illes Verges Britàniques

Països de l'Amèrica Central
Belize | Costa Rica | El Salvador | Guatemala | Hondures | Nicaragua | Panamà
Països del Carib
Antigua i Barbuda | Bahames | Barbados | Cuba | Dominica | Grenada | Haití | Jamaica | República Dominicana | Saint Kitts i Nevis | Saint Lucia | Saint Vincent i les Grenadines |Trinitat i Tobago
Dependències: Anguilla | Antilles Neerlandeses | Aruba | Illes Caiman | Illes Turks i Caicos | Illes Verges Britàniques | Illes Verges Nord-americanes | Guadeloupe | Illa Navassa | Martinica | Montserrat | Puerto Rico

Obtingut de "http://ca.wikipedia.org../../../a/n/g/Anguilla.html"

Categoria: Anguilla

##### Views

- Article
- Discussió
- Revisió actual

##### Cerca

##### En altres llengües

- Česky
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- Galego
- עברית
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- 한국어
- Kernewek
- Lietuvių
- Latviešu
- Plattdüütsch
- Nederlands
- Norsk (bokmål)
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- Türkçe
- Українська
- 中文
- Bân-lâm-gú